Meisie ernstig beseer toe muur omval(Argieffoto: ER24) ŉ Jong meisie het ernstige beserings opgedoen toe ŉ muur op haar geval het. “Die muur het in die Dalton-omgewing in KwaZulu-Natal op die 8-jarige omgeval,” sê Ineke van Huyssteen, woordvoerder van ER24. Die meisie se ouers het besluit om self met haar hospitaal toe te jaag. Onderweg na die hospitaal het hulle verskeie ambulansdienste teëgekom wat op pad na die toneel was. “ER24 se paramedici het by die toneel gestop en gesien dat die meisie reeds in een van die ander ambulanse behandel word. Sy het ernstige beserings opgedoen,” sê Van Huyssteen. Volgens haar is die meisie op die toneel behandel en toe na ŉ nabygeleë hospitaal geneem vir verdere behandeling. Die presiese omstandighede wat tot die voorval gelei het, is nie bekend nie.